b'\n_START_ARTICLE_\nDARPP 32\n_START_PARAGRAPH_\nDARPP 32 (angl. dopamine - and cyclic AMP-regulated phosphoprotein \xe2\x80\x93 dopaminu ir cAMP reguliuojamas, fosforo turintis baltymas) \xe2\x80\x93 apie 32 kilodalton\xc5\xb3 mas\xc4\x97s nerv\xc5\xb3 sistemai priklausantis baltymas, atsakingas u\xc5\xbe daugel\xc4\xaf biochemini\xc5\xb3, elektrofiziologini\xc5\xb3 ir psichologini\xc5\xb3 \xc5\xbemogaus bei gyv\xc5\xabn\xc5\xb3 reakcij\xc5\xb3, kurias kontroliuoja dopaminas bei kai kurie kiti neurotransmiteriai. Su jo veiklos sutrikimais siejama \xc5\xa1izofrenija ir kai kurios psichin\xc4\x97s ligos. Esama rimt\xc5\xb3 \xc4\xafrodym\xc5\xb3, jog DARPP 32 yra bendra daugelio \xc4\xafvairi\xc5\xb3 narkotik\xc5\xb3 veikimo galutin\xc4\x97 grandis. \xc5\xa0iai bendrai grupei priklauso kokainas, amfetaminas, nikotinas, kafeinas, LSD, PCP, etanolis ir morfinas ._NEWLINE_DARPP 32 priklauso \xc4\xaf atlyginim\xc4\x85, pasitenkinim\xc4\x85 orientuoto elgesio reguliavimo sistemai (angl. reward - oriented behavior). Dauguma rezultat\xc5\xb3 gauta lyginant \xc5\xa1io geno mutacijas turin\xc4\x8di\xc5\xb3 peli\xc5\xb3 reakcijas \xc4\xaf \xc4\xafvairius narkotikus su mutacijos neturin\xc4\x8di\xc5\xb3 \xe2\x80\x9elaukini\xc5\xb3\xe2\x80\x9c peli\xc5\xb3 elgesiu.'